
सनेहा 


मिगी इस गल्लै दी बड़ी मती खुशी ऐ जे डॉ० सुषमा हुंदी एह त्रीऽ 
कताब “आओ खेढ़चै'” प्रकाशत होऐ करदी ऐ। इस कोला पैहलै बी gN 
दो कताबां लिखी दियां न। ते हून एह्‌ बाल नाटक लिखियै इ'नें नाटककारा 
दे रूपै च अपनी इक बक्खरी पन्शान बनाई लैती ऐ। 

डोगरा लोक संस्कृति कन्नै सज्जी दियें ग्राई खेढे राहें जयाणे खेढें-खेढें 
च गै स्यपुणे दियां मसालां पेश करी दिंदे न इ'नें नाटकें राहें सुषमा होरें बखूबी 
चित्तरें दा ऐ। 

में इ'नेंगी बधाई दे कन्नै-कन्नै अपनियां शुभकामनां बी दिन्नां जे एह 
अपना साहित्यिक सफर होर अग्गै लेई जान। 

अज्ज डोगरी साहित्य दे हर खेत्तर च जनानियें-कुडियें दा 
शामल होना दिक्खियै मिगी बड़ी खुशी होन्दी ऐ। इक स्हाबें एह्‌ 
सलक्खनी गल्ल ऐ, शुभ लगनी ऐ। सुषमा गी में अलोचनात्मक 
लेख पढ़दे सुने दा ऐ। उसदी भाशा पर निग्गर पकड़ गी दिक्खियै 
में मसूस कोता हा जे इस कुड़ी च कम्म करने दी सलाहियत D | 
अज्ज एहू बच्चें आस्तै दो निक्के-निक्के नाटक लेइयै डोगरी दे 
नाटक साहित्य च अपनी पनशान बनान आवा करदी ऐ। नाटक 
इक मुश्कल विधा ऐ। अज्ज जनानियां कुसा बी मुश्कल कम्मा गी 
चनौती समझियै उस पास्सै पैर बधा करदियां न। इन्नै बी बधाया 
ऐ। इसदा सुआगत एऐ ते मेरियां शुभकामना बी जे एह अपने इस 
प्रयास च सफल साबत होएऐ। 


पदमा सचदेव 

इक ara सोच मनबूत Fs 

डोगरी नाटक लेखन दे काफले च अज्ञ बी बेशक्क गिनती दे 
गै हत्थ न पर उ'न्दी कलम चा निकली दियां कृतियां कुसा बी भारती 
भाशा दे नाटक कोला कुसा चालली बी घट्ट नेई हैन। इसदा सारें 
कोला बड्डा कारण इ'नें कृतियें दा अपनी धरती, अपने लोकें ते 
अपनी संस्कृति aA नेड़मां सरबंध ऐ। भाएं ओह्‌ विश्वानाथ खजूरिया 
हुन्दा 'अछूत' होऐ जां दीनूं भाई पन्त हुन्दा “सरपंच' जां फ्ही इन्दे 
मगरा लखोने आहले हूनां तक्करा दे नाटक। 

zA सभनें नाटकें गी सर्वश्रेष्ठ बनांदे न इ'न्दे च मजूद इन्दे 
समाजक सरोकार। साफ गल्ल ऐ जे कुसा बी साहित्यक कृति गी अमर 
जां चिर-स्थाई बनाने आस्तै छड़ा उसंदा शिल्प गै मददगार नेई होन्दा, 
उसदे च आक्खी गेदी गल्ल गै उसगी अमर जां चिर-स्थाई बनांदी 
ऐ। पर बच्चें आस्तै लिखदे होई गल्ल दे इलावा तरीकाकार दा बी 
ध्यान रखना पौंदा ऐ, तां जे गल्ल सैहूजता कन्नै बच्चें तक्‍्करा YA 
सकै। खुशवा इस्सै करियै इस कम्मा गी मुश्कल कम्मा दी श्रेणी च 
Wa जंदा ऐ। सच्च-मुच्च गै बच्चें आस्तै लिखना मुश्कल कम्म Ù 
ते खास करियै बच्चें आस्तै नाटक लिखना होर बी मुश्कल होंदा ऐ। 
डोगरी च इस मुश्कल कम्मा दी शुरूआत नरेन्द्र खजूरिया होरें कोत्ती 
ते बच्चें आस्तै किश बेहतरीन नाटक लिखे ते फ्ही ओह्‌ नाटक अस 
भाग जगाने आले ai नांऽ दी पोथी च पाठकें आस्तै उपलब्ध 

करोआए। फ्ही इस मुश्कल कम्मा गी सैहल करने च जोगदान दित्ता 
डॉ० ओम गोस्वामी होरें। उ'नें बच्चें आस्तै नाटकें दे कन्नै-कन्नै 
उपन्यास बी लिखे। फ्ही ज्ञानेश्‍वर होरें बी इसदे च जोगदान दित्ता ते 
प्रो० शिवदेव मन्हास होरें बी। अपनी तोफीक दे मताबक मैमीं इसदे 
च जोगदान दित्ता ते “पंज बाल रंग' नांऽ दी पोथी छापी। 


इस्सै कड़ी च आई जुड़ी ऐ एह पोथी जिसगी डा० सुषमा रानी 
दी सिरजनात्मक कलम नैं सिरजे दा ऐ। डा० सुषमा इस बेल्लै डोगरी 
अदब च इक जाना पनशाना नांऽ ऐ। जिसने डुग्गर दी लोक संस्कृति 
पर कलम चलाइयै ते ''डोगरा लोक संस्कृति'' नांऽ दी पोथी छपाइयै 
अपनी कलम दा लोहा पैहूलें गै मनोआई लेदा ऐ, ते फ्ही अलोचना 
दे खेत्तर च बी अपना टकोहदा नांऽ बनाने च डॉ० सुषमा रानी कुसा 
कोला पिच्छैं नेई हैन। ते हून '' आओ खेढचै'' नांऽ दी एह पोथी 
जिसदे च बच्चें आस्तै दो नाटक शामल न, राहें एह डोगरी अदब 
च इक बक्खरी पन्शान बनानं जा करदियां न। एह पन्शान इस करियै 
बी भलेयां बक्खरी मन्नी जाग की जे हूनै तक नाटक लेखन च 
महिलाएं दा जोगदान नफो दे बराबर गै रेआ ऐ। भाएं ओह्‌ डोगरी 
नाटक लेखन दी गल्ल होऐ ते भाएं दुनियां भरा दे नाटक लेखन दी। 
कारण किश बी रेह होन पर सचाई ते इ'यै ऐ। बेशक्‍क डोगरी च 
मती पैहलें शान्ता शर्मा होरैँ “कच्च' नांऽ दा शानदार ते सबूरा नाटक 
लिखियै महिलाएं दे जोगदान गी मजबूती PA दर्ज करोई दित्ता हा, 
` पर गल्ल अग्गैं नेई बधी। डॉ० सुषमा रानी होर नां सिर्फ उस गल्ला 
गी अग्गैं बधाऽ करदियां न, सगोआं इक सिद्धहस्थ नाटककारा दे तौर 
पर डोगरी दे नाटक जगत च अपना जोगदान देने आस्तै अपनी गैंऽ 
अगड़ी as करदियां न। : 

“आओ खेढचै' नांऽ दी इस पोथी च डॉ० सुषमा रानी नैं दो 
निक्के-निक्के नाटक शामल कोत्ते दे न, आओ खेढ़चै-ते पच्छोताऽ। 
एह्‌ दोऐ नाटक डुग्गर दे सांस्कृतिक विरसे च खिल्लरे दे बेशकीमती 
खजाने गी आधार बनाइयै लिखे गेदे नाटक न, जेहड़े बड़ी गै सैहजता 
ते सरलता कननै बच्चें गी भलेयां अपने ते SR गै सेही होने च पूरी 
चालली सक्षम न। दौनें नाटकें दी कथा वस्तु दा आधार डुग्गर दियां 
लोक खेंढ्डां ते लोक कत्थां होन्दे होई बी इन्दा शिल्प बक्खरा- 
बकखरा ऐ। “आओ खेढ़चै'' नांऽ दा नाटक जित्थैं अज दी प्रचलत 
शैली नुक्कड़ शैली च Ù तां दूआ नाटक 'पच्छोता5 ' आधुनिक मंढुआ 
शैली (प्रोसीनियम) शैली च लिखेआ गेदा नाटक ऐ। इसदे कोला 
नाटक लेखन ते रंगमंच उप्पर सुषमा हुन्दी मजबूत पकड़ दा पता 
चलदा ऐ। बच्चे RN बड्डें दी नकल करदे न; उ'न्दे आंगर लब्भना 
चाहन्दे न, उ'न्दे आंगरा बनना चांहदे न। उ'नें गी -तौले बड्डे होने 
दी, बङ्डे बनने दी चाहत उ'न्दे कोला किश न किश करोआन्दी गै 
रौह्न्दी ऐ। इस्सै चक्करै च केई बारी ओह्‌ बगाड़ बी करी ओड़दे 
न। उ'न्दियां मतियां हारियां खेड्ढां बी उ'दें बड्डे बनने दी चाहत 
चा गै उपजी दियां खेड्ढां न। जि'यां चोर-शपाई खेढना, घर-घर 
खेढना, पोशन पा. खेढना, गुडियां-पटोले खेढनां जां टीचर-टीचर 
खेढना बगैरा-बगैरा। इ'नें खेढें राहे ओह्‌ बड्डें दा रोल करदे होई 
किश चिरा आस्तै अपने आप गी बड्डा गै समझदे न ते अपने 
भोलेपना च ऐसियां-ऐसियां स्यानियां गल्लां बी करी जन्दे न। जेहड़े 
स्याने बी सुनियै दंग रेई जन्दे न। सुषमा होरै अपने पैहले नाटक च 
बच्चें दे इस्सै मनोविज्ञान गी बड़ी बरीकी YA दर्शाने दी इक सफल 
कोशश कोत्ती दी ऐ। सिर्फ इ'यै नेई, इसदे कन्नै-कन्नै उ'नें अज दे 

समेंऽ दियें mara समस्याएं. गी बी अपने नाटक दा आधार बनाए 
दा ऐ। दूए नाटक दा आधार बी लोकमानस ऐ, ते लोकमानस च 
प्रचलत इक कहानी, जिसी बड़े गै सुन्दर ते सैहज ढंगा कन्नै नाटकी 
शक्ल देइयै प्रस्तुत कीत्ता गेदा ऐ। इसदे च नाटककारा नैं फ्लैश बैक 
जमेई टैकनीक दा बी सहारा लैतते दा ऐ। दोऐ नाटक अपनी गै चालली 
दे बक्खरे ते टकोहदी पनशान रखने आहले नाटक न, ते बच्चें दे 
मानसिक कार ब्हेआर गी .नजरी च रविखये लिखे गेदे पूरी चालली 
सफल नाटक न। डोगरी दे बाल नाटक साहित्य च इ'नें गी इक 
उपलब्धी मन्नेआ जाग, मेरा एह कामल यकीन ऐ ते मेद कोत्ती जाई 
सकदी ऐ जे लेखिका होर बी नाटक लिखियै, डोगरी नाटक जगत 
च न सिर्फ महिला लेखिकाएं दी उपस्थिति गी होर मजबूती कन्नै दर्ज 
करोआग, सगोआं अपनी लेखनी कन्नै समूलचे डोगरी नाटक साहित्य 
गी मालामाल बी करग। 


शुभकामनाएं कन्नै 


मोहन सिंह 

अपने पासेआ 


एन.सी.ई. आर.टी दी तरफा 16 फरबरी थमां 25 फरबरी 
2016 तगर होने आहूली दस रोजा थिएटर वर्कशाप जेहड़ी जमीं + 
दिल्ली च होई ही Director of School Education डिपार्टमैंट 
दी तरफा मिगी बी भेझेआ गेआ। इस वर्कशाप च थिएटर कन्तै 
जुड़े दे देसै दे नामीं डायरेक्टर, ऐक्टर, संगीतज्ञ ते प्रोफैसरें इ नें 
दस्सें रोजें च नाटक लिखने ते खेढने दे केई गुर सखाए। इत्थूं 
प्रेरणा लेइयै जिसलै अ'ऊं आपूं बी नाटक लिखने दी कोशिश 
कीती तां इक बाल नाटक लिखियै आदरजोग मोहन सिंह होरें गी 
सनाया तां उ'नें मिगी बड़ा प्रोतसाहित करदे होई आखेआ जे 
अ'ऊं इक होर नाटक लिखियै छपबां। इस शा पैहूलै अ'ऊं किश 
इक कहानियां गै लिखी दियां हियां पर इस चालली दी कदें कोई 
कोशिश बी नेई ही कीत्ती दी। नाटक छपवानें शा पैहले अ'ऊं श्री 
ध्यान सिंह होरें गी पढ़िये सनाए हे ते उं'दे आसेआ दित्ते गेदे 
सुझाएं गी बी नाटकें च शामल कोत्ता। 

मेरा पैहला नाटक “आओ खेढ्चै' च दस्सेआ गेदा ऐ जे 
ज्याणें अपने घरें, स्कूल ते समाज च जो किश होंदा दिखदे न उस्सै 
दा अनुसरन बी करदे न भाएं ओह्‌ चंगा होऐ ते भाएं माड़ा। इस्सै 
चालली दुआ नाटक 'पच्छोता' ऐ जेहड़ा ज्याणें दे इस सच्च गी 
बांदै करदा ऐ जे जेकर ज्याणें गी चंगा म्हौल थ्होऐ. ते उ'नेंगी 

तराशनें लेई मांऽ-बब्ब अपना सकारात्मक जोगदान देन तां ओह 
चंगी बत्ता उप्पर चलने लेई अग्रसर होई जंदे न इसदे इलाबा इ नें 
दौनें नाटकें च डुग्गर संस्कृति दी झलक बी दिक्खने गी लभदी 
ऐ। में एह्‌ दोऐ नाटक बड़ी गै तौले यानि एक ढेड म्हीने अंदर 
गै लिखी ओड़े हे। नाटक बिधा च एहू मेरी पैहूली कोशिश ऐ। 
मेरे स्हाबें एह्दे च किश खामियां जरूर रेही गेदियां होनियां न। 
मेद करनियां अगला नाटक लिखने तगर तुस (पाठक) सब्भे 
लेखक, आलोचक ते खासकरियै नाटककार मिगी अपने सुझाऽ ते 
शीबाद जरूर देगे ? 


सुषमा रानी 

विशे सूचीं 
1. आओ खेढ़चै 15 


2. पच्छोताऽ 39 

आओ zA 
पात्तरें दा परिचे 


नांऽ उमर 
1. पिंकी सभनें दी 10 शा 


2. टीना 14 बरें बशकार 

[लगभग 11 बजे दा समांऽ ज्याणें इक-इक करिये ग्रांऽ दे मझारै 
इक बड्डे जनेह्‌ अम्बै दे बूहटे हेठ किट्ठे होऐ करदे हे। पिंकी, टीना 
ते शैलू पैहलै गै पुज्जी गेदियां हियां, RA चिरे गी सारे किट्ठे होंदे, 
ओह्‌ इन्ना चिर गीहटे खेढने दी सबील करन लगदियां न।] 


टीना : आओ गीहटे खेढ्चै। 

शैलू : ठीक ऐ, पर पैहूली बारी मेरी। 

पिंकी : तेरी बारी की ? तूं कोई लाड़ साहब दी Rs Ù 
गे? 

टीना : अच्छा बस्स करो लड़ो नेई, चलो पहले भुग्गने 
आं। 

पिंकी : ठीक ऐ। 


(त्रैव इक-दुए दा हत्थ फड्ये बाहमां अग्गै-पिच्छै 
ल्हांदे होई भुग्गन लगदियां न) 

रवै : “आंटे मांरे टाइयो टिच, टिच दी पड़िच घुग्गी 
आहलड़े दे बिच्च।'' 
(ते शैलू दा हत्थ सिद्धा ते पिंकी ते टीना दा हत्थ 
पुट्ठा पौंदा ऐ। इस चालली पैहली बारी शैलू दी 
औंदी ऐ।) 

शैलू : (पिंकी आस्सै दिक्खियै) आक्खेआ हा न! पैहूली 
बारी मेरी। 

पिंकी : (जले-भुज्जे दे कचा जनेहा मूंह्‌ बनांदे होई नक्क 
चाढ़दी ऐ) तूं रोल पाया ऐ, तूं रोल पाइयै झट्ट 
हत्थ सिद्धा करी ओड़ेआ हा। 


शैलू : चल झूठी कुसै पास्से दी। 

पिंको : झूठी तूं ऐ, अ'ऊं नेई। 

शैलू : “झूठिये झूठ तूं मारगी साढ़ा केह बगाड़गी ते नानी 
खोत्तै चाढ़गी।'' 

टीना : सारा मजा खराब करी ओड़ेआ। अ'ऊं चली घर, 


अ'ऊं निं तुं'दे कनै खेढना। 
(टीना जाने आस्तै मुड़न गै लगदी ऐ जे इच्चरै गी 
बबलू ते सोनू दौड्दे उं'दे कोल पुज्जी जंदे न) 

बबलू : शैलू ओह्‌ दिक्ख, नीतू कनै अज्ज राजू बी आवै 
करदा ऐ। चलो फटाफट खेढ़ शुरू करचै। 
(सब्भै fres होई जंदे न। उनेंगी दिक्खियै टीना 
दा सारा रोहू ढली जंदा ऐ ते ओह्‌ झट्ट फ्ही खेढनें 
गितै राजी होई जंदी ऐ। ज्याणें दियें गल्लें दा रौला 
जन पेई जंदा ऐ कोई आखदा घर-घर खेढ़ना, कोई 
आखदा टापू-लूता, कोई छूहून-छपाही ते कोई धाम 
भोजड़ी।) 

शैलू : (कन्ने उप्पर हत्थ रक्खियै) सारे चुप करो। 
(फ्ही सब्भे चुप होई जंदे न ते उसदे मूंहै जसै 
दिक्खन लगदे न इच्चरै गी टीना बोल्ली पौंदी ऐ) 

टीना : चलो घर-घर खेढने आं। 


सोनू : असें नेई खेढ़ना रोज गै घर-घर, अज्ज कोई होर 
खेढ़ खेढनेआं। 

नीतू : स्कूल-स्कूल YA आं। 

बबलू : चल परै बड़ी आई पढ़ोकल। (होरनें आस्सै दिखदे 
होई) वित्ती-डंडा खेढने आं। 

शैलू - : जेकर तुसें साढ़े कन्नै स्कूल-स्कूल नेई खेढनां तां 
जाओ बक्खरे खेढो। 

राजू : बबलू स्कूल-स्कूल गै खेढी YA आं, किट्ठे 


खेढ़गे तां मजा बी औग। 
बबलू : चल ठीक YA 
(सब्भे खुश होइयै आपूं-चें च फुस-फुस करदे न) 
राजू : टीचर कु'न बनग भई ? 
(इस शा पहले जे कोई होर बोलदा नीतू झट्ट हत्थ 
उप्पर करियै बोल्ली) 


नीतू : में, में बनङ टीचर। 

शैलू : कोऽ ? तुंऐ कीऽ ? स्कूल ते कदें टैमै सिर पुजदी 
नेई। (सुआंग लांदे होई) 'में बनना टीचर' बड़ी 
आई। 

नीतू : तुगी बी ते कल कलासै च मैडम ने खड़ेरे दा गै 


हा, तूं केहड़ा Home Work कोते दा हा। 
(लड्ने दी मनशा कन्नै शैलू ते नीतू होर नेड़े आई 

बबलू 
सोनू 
सब्भे ज्याणे 


ज्याणे 
सोनू 


टीचर 
ज्याणे 
टीचर 


सोनू 
टीचर 


जंदियां न इस शा पैहलै जे. शैलू किश बोलदी 
बबलू झट्ट दौनें बशकार खड़ोई जंदा ऐ।) 


: टीना बनग टीचर। बस, खेढना ते खेढो नेई तां...। 
: ठीक ऐ, इसदी मम्मी बी ते टीचर ऐ। 
: ठीक ऐश, ठीक Ù... 


(सब्भै ज्याणें क्लासै आंगर बेही जंदे न) 

(टीना डप्पटे गी साड़ी आंगर पलेटियै टीचर दा 
अभिनय करदे होई क्लास च औंदी ऐ ते सब्भे 
Jadi पौंदे न) 


: नमस्ते मैडम जी। 
: नमस्ते 555 मैडम जी। 


(HÀ हसदे न) 


: नमस्ते बच्चो, सब्भे बेही जाओ। 
: जी, मैडम....जी। 
: (हाजरी लांदे होई) रोल नं. इक, रोल नं. दो, रोल 


नं. 25, रोल नं. चार, रोल नं. पंज, रोल नं. छे, 
रोल नं. सत्त....... | 


: जी मैडम जी (खड़ोइयै) 
: चल-बबलू अपनी कापी दा इक Page लेइयै Black 


board साफ कर ते इक मिगी दे। 


(बबलू झट्ट कापी दे दो Page फाड्ने ते Black 
board साफ करने दा अभिनय करदा Ù, ते दुआ 

टीचर गी दिंदा ऐ। टीचर Page लेइये कुर्सी साफ 
करने दा अभिनय करदी ऐ ते फ्ही Page नेड़ा 
करियै पिच्छै सुट्टी दिंदी ऐ। इस्सै चालली बबलू 
बी Page Yai सुट्टी दिंदा ऐ। 


टीचर : अच्छा ते बच्यो, अज्ज अस पढ़गे नरोआ (शुद्ध) 
वातावरण। 

सब्भै ज्याणे : जी मैडम जी। 

टीचर : बच्चो, तुसेंगी पता ऐ? जे वातावरण गी शुद्ध रक्खने 
शा पैह्लै असेंगी अपने शरीरै गी बी साफ सुथरा 
रक्खना चाहिए। 

नीतू : हां मैडम जी, पता ऐ। 

टीचर : हां ते नीतू खड़े होइयै सभनें गी सनांऽ जे असेंगी 


अपने शरीरै दी साफ-सफाई गितै केह्‌-केह्‌ करना 
चाहिदा? (नीतू खड़ोइयै बोलन लगदी ऐ) 

नीतू : असेंगी रोज बडलै ते रातीं लै दातन जां ब्रश करना 
चाहिदा। 
(होर ज्याणे बी बड़े उत्साह कन्नै अपने-अपने 
हत्थ खड़े करदे न) 


टीचर : शाबाश! नीतू बेही जा। राजू तूं सनांऽ होर केह 
करना चाहिदा ? 
राजू : (खड़ोइयै) असेंगी रोज न्हौना चाहिदा, (किश 


चिर रुकियै) रुट्टी खाने शा पैहलै ते बाद च शैल 
चालली साबनै कन्नै हत्थ धोने चाहिदे। 

टीचर : शाबाश वेही जा, सोनू तूं सना। 


सोनू : असेंगी धोते दे कपड़े लाने चाहिदे ते कन्नै Te बी 
pà रक्खने चाहिदे। 

बबलू : (थोहड़ा बल्लें जनेही पर सभनें गी सनोची जंदा 
ऐ) मैडम दे अपने नैंह ते दिकखो किन्ने बड्डे- 
बड़्डे न। 


(सारी क्लास हस्सन लग्गी पौंदी ऐ ते ढीठ जन 
मैडम अपने हत्थ पिच्छ करिये नेंह छपैलने दे 
जतन करदी Ù) 

टीचर : (रोहै कन्नै) चुप, सारे चुप होई जाओ। औंदा- 
जंदा ते किश ऐ निं जेल्लै दिक्खो। दंद कढदे रौहदे 
ओ। (बबलू गी सम्बोधित करदे होई) बबलू तूं 
किश मतियां गै गल्लां करनां ऐं। चल बिंद पिच्छै 


होइयै खड़ोई जा। 
(सब्भै चुप होई जंदे न। ते बबलू पिच्छे जाइये 
खड़ोई जंदा ऐ) 

टीचर : एह्‌ ते होई शरीरै दी सफाई। इसदे इलावा 


बाताबरण गी नरा नरोआ रक्खने आस्तै असेंगी होर 
केहड़ियें-केहडियें गल्लें दा ध्यान रक्खना लोड्चदा 


ऐ? 

सोनू : (हत्थ उप्पर करियै खड़ोई जंदा ऐ) असेंगी साफ 
पानी, पीना चाहिदा। 

शैलू : असेंगी होर मते बूहटे लाने चाहिदे न ते जेहड़े 


s TAI 
लग्गे दे न उं'दी दिक्ख-रिक्ख बी करनी चाहिदी। 

टीचर : बिल्कुल ठीक। होर, बबलू तू सना जां तुगी छड़ियां 


गल्लां गै औँदियां न ? 
बबलू : असेंगी पानी बर्बाद नेई करना चाहिदा। 
टीचर : ठीक ऐ। कोई होर किश आखना चाहंदा ऐ ? 


(ज्याणें चुप रौंहदे न) तुसें सारें सच गै गलाया ऐ.। 
पर इसदे कनै-कन्नै असेंगी होर गल्लें दा बी ध्यान 
रक्खना लोड़चदा I 

ज्याणे : होर केह मैडम जी? 

टीचर : शरीरै दी सफाई दे कनन्‍्नै-कन्ने मता जरूरी ऐ जे 
साढ़े बिचार ते साड़ी सोच बी नरोई ते साफ-सुथरी. 
होऐ। अर्थात्‌ साढ़े विचारें दी सफाई बी जरूरी ऐ। 

शैलू : पर बिचारे दी सफाई कि'यां करनी ? 

टीचर : बिचारें दी सफाई दा मतलब ऐ, जे असेंगी कुसै दे 
बारे च कदें बी बुरा नेई सोचना चाहिदा ते सारें दी 
मदद बी करनी चाहिदी। 

पिंकी : झूठ नेई बोलना चाहिदा। 

टीचर : ते सभनें दी इज्जत बी करनी चाहिदी। इस्सै गी 
आखदे न। मानसक ते शरीरक सफाई। इसदे कन्नै- 
FA असेंगी अपने घर, अपने गैहली-महल्ले ते 
अपने स्कूलै गी बी साफ-सुथरा रक्खना चाहिदा। 

सोनू : मैडम जी अपने शरीरै दी सफाई ते ठीक ऐ पर घरे 
दी सफाई ते मम्मी करदी ऐ, ते गैहलियें दी सफाई 
ते सफाई आहले ने करनी होंदी न ? 

टीना : हां, ते स्कूलै दी सफाई गितै बी ते सफाई कर्मचारी 
लग्गे दे न। 

टीचर : ओह्‌ ते ठीक ऐ, पर जेकर अस सम्मै बी साफ- 
सफाई दा ध्यान रखचै, कोई बी चीज तांह्‌-तुआंहू 
नेई सुट्टिये (18011 दा इस्तेमाल करचै तां सफाई 
आहले दा कम्म ते घटग गै सगुआं गंद बी नेई पौग। 

शैलू : (सुट्टे दे कागजे आस्सै शारा करांदे होई) मैड़म 
जी तां ते फ्ही असेंगी इ'यां कागज बी नेई सुट्टने 
चाहिदे। (बाकी ज्याणे हसदे न) 

सोनू . : जी मैडम जी, जेकर अस गंद पौन गै नेई देगे तां 
साढ़ा घर बाहर ते स्कूल किन्ना शैल ते साफ- 
सुथरा लभग न? 

टीचर : शैलू, सोनू तुस बिल्कुल ठीक आक्खारदे ओ। 
(उट्ठियै कागज gÀ dustbin च सुटदे होई) 
अज्जै शा अस सारे एह्‌ प्रण करनेआं जे नां ते गंद 
पागे, नां गै गंद पौन देगे। 

सब्भै ञ्याणे : जी मैडम जी 
(ते सब्भै रौला पांदे उट्ठी जंदे न 
चलो चलो घर चलो हून कल खेढ़गे। 

अगला सीन 

(अगलै रोज फ्ही सब्भे ज्याणे अम्बै दे बूहटे हेठ 
किट्ठे होन लगी पे। सारें शा पैहलै शैलू, डाली ते 
बबलू पुजदे न) 

शैलू : बबलू मीना निं आई अजें ? 


बबलू : ओह्‌ पैह्लै कदें बी टैमै सिर पुजी ? 

शेलू : अज्ञ असें इसगी अपने कन्नै नेई खढ़ाना, इसगी बी 
ते पता लग्गै जे चिरें पुजनें दी सजा बी थ्होंदी ऐ। 

डाली : कल ते बड़ी आखारदी दी ही तौले पुज्ेओ, नेई तां 


अ'ऊं परतोई जाना ई। 
(इन्ने चिरें टीना, नीतू, सोनू सब्भे आई जंदे न ते फ्ही) 


मीना : (पुजदे गै) चलो-चलो खेढ़ शुरूं करो। 
बबलू : बड़ी आई, खेढ़ शुरू करो (सुआंग लांदे होई) नेई 
खढ़ाना तुगी असें अपने PAI j 
मीना : कीऽ! कीऽ नेई खढ़ाना मिगी ? 
(ढाकें उप्पर हत्थ रक्खियै थोहड़ी अग्गै औंदी ऐ) 
बबलू : कीऽ केह्‌, रोज चिरें औन्नी ऐ ? ते फ्ही आक्खनी, 
Pis नेई खढ़ाना ? 
मीना : (लिंधी होई दी ते कन्न किश रोहे होई दी) ठीक 


ऐ, मत खेड्ढो मेरे कनै अ'ऊं चली बापस। 
(जाने दा अभिनय करदी ऐ) 

टीना : (झट्ट बोल्ली पेई) बलग ते सेही (मीना खड़ोइये 
पिच्छे दिखदी ऐ) दिक्ख मीना, असेंगी रोज गै तेरे 
करी चिरें खेढ़ शुरूं करनी पौंदी ऐ। 

मीना : आखेआ न कलै शा चिर नेई लाङ। (कन्त पकड्दे 
होई) अज्ञ माफी देई ओड़ो। 

टीना 


डॉ० 

: चल ठीक ऐ। 

: अच्छा, तां दस्सो फ्ही अज्ज केह्‌ खेढ़चै । 
: अञ्ज डॉ०-मरीज खेढनें आं। 

: आहो। एह्‌ ठीक एऐ। 


(सब्मै ज्याणें झट्ट अपनी सैहमती दिंदे न) 


: ठीक ऐ-ठीक YA 
: ठीक ते ऐ, पर डॉ. कु'न .बनग ? 
: (किश सोचने दा नाटक करियै) बबलू तूं बनगा 


gio? 


: हां, में बनङ डॉ०। (खुश होंदा ऐ) . 
: (खुश AÀ) चलो-चलो.... 


(ज्याणें आंपू-चे किश फुसफुस करदे न। ते फ्ही 
बबलू टाई RÅ करने दा अभिनय करदे होई हत्थे 
च पैन कापी लेइयै बाकी ज्याणें शा थोहड़ी छिंडै 
होइयै डॉ. दा अभिनय शुरूं करदा ऐ) 


: डॉ० साहब जरा नब्ज दिक्खो हा। जिंद कसरी लगा 


करदी RI 


: (नब्ज दिक्खियै उसदे नेंह ते फ्ही अक्खीं दिखदा 


ऐ) भई, तेरे च ते खूनै दी कमी होई गेदी ऐ। 


: ओह्‌ कैहदे aA होई गेई भला ? 
: लगदा ऐ तुं'दा खाना-पीना किश खरा नेई ऐ। 

सोनू  डॉ० साहब खाने च ते कोई कर्मी नेई ऐ। अ'ऊं 
अज्ञ बी घरा चाही कन्नै चार-पंज परौंठियां खाडये 


गै निकलेआ हा। 
डॉ० : अच्छा, राती लै केह खाद्धा हा ? 
सोनू : आलुं-पूड्यां डॉ साहब। (शानै PA बोलदा ऐ) 
डॉ० : अच्छा, ते रोजमर्रा दे खाने च होर केह-केह्‌ खंदे 
होंदे ओ तुस ? 
सोनू : बडलै चाह ते रस, परौठियां जां कचौरियां, देपैह्री 


दाल भत्त ते रातीं लै पूड़ियां, भरोठे जां होर किश 
शैल सुआदला मसालेदार। होर केह्‌? 


डॉ० : तां फ्ही साग-सब्जियां कुसलै खंदे ओ ? 

सोनू : डॉ. साहन एह घाऽ-छाऽ कु'न खा ? अस ते मता 
पकोआन गै खन्ने आं। 

डॉ० : zÀ ते तुसेंगी भलेखा ऐ। नरोई सेहत आस्तै हरियां 


पत्तेदार सब्जियां बड़ियां गै जरूरी होंदियां न। दालीं 
दे कन्नै-कन्ने खाने च भांत-संभाते साग ते होर, 
बत्थहेरियां सब्जियां न जिं'दा असेंगी रोज इस्तेमाल 


करना चाहिदा। 

सोनू : तुं'दा मतलब, एह सुआदले पकोआन नेई खाने 
चाहिदे? 

gio : नेई, अ'ऊं पकोआन खाने गिते ठाकेआ थोहड़े ऐ, 


अ'ऊं ते E आखना जे पकोआन करें PA जरूर 
खाओ पर, रोजमर्रा दी जिन्दगी च साग-सब्जियें दे 

कन्नै-कन्नै दुद्ध, दही, DR, पनीर, ते ब्हारी फलें दे 
इलावा जेकर तुस मासाहारी ओ तां अंडे, मीट ते 
मच्छी दा प्रयोग बी करना चाहिदा जिस pA खूनै 
दी कमी बी नेई होंदी ते टिङ्ड बी साफ रौंहदा ऐ। 


सोनू : अच्छा, पर चाह पीने च ते कोई हर्ज नेई है न ? 
(सोनू डकार मारदा ऐ) 
डॉ० : ऐ बी ते नेई बी, पर खरा होग जेकर चाही: दी जगह 


दुद्धै दा इस्तेमाल कीता जा। उ'आं रज्नियै ब्हारी 
फल ते सब्जियां खाने कन्नै गैस दा नुक्‍्स बी ठीक 
होई जाग। 

सोनू : अच्छा। 
(डॉ० पर्ची उप्पर किश लिखने दा अभिनय करदा 
ऐ ते फ्ही पर्ची सोनू गी पकडादे होई आखदा ऐ) 


डॉ० : एह्‌ दबाई लिखी दित्ती ऐ, लेई लैएओ, पर जेहड़ा 

परहेज दस्सेआ ऐ ओहदे उप्पर गौर जरूर करेओ । 

- सोनू : (पर्ची पकड्दे होई) जी डॉ० साहब, तुंदी बड़ी 
मेह्रबानी। 


(हून मीना ते पिंकी डॉ० कश औंदियां न। मीना 
पिंकी बारै डॉ० गी सनांदी d) 


मीना : डॉ० साहब इसगी सिर पीड़ ऐ ते कनै सिर चक्कर 

बी औंदा ऐ, जिसकरी किश तनाऽ च Ñ ऐ। 

डॉ० : नब्ज दिखदे होई। होर केह तकलीफ ऐ इसगी ? 

मीना . : आखदी ऐ पढने दा मन निं करदा ते जेकर पढ्न 
व'वै तां किश चेत्ता निं रौंहदा। दिक्खो हां इसगी 
किश बमारी ते नेई। उ'आं मिगी ते शकक पौंदा Ù 
कुतै किश कीता कराया निं होऐ। 


(डॉ० ध्रोइयै मीना पास्सै दिखदा ऐ) 


डॉ० : एह्‌ तकलीफ कूं दी ऐ भला ? 

मीना : मता गै चिर होई गेआ ऐ। (पिंकी दी नब्ज दिखदे 
होई डॉ. दी नजर ओहदे दूए हत्थै उप्पर पौंदी ऐ।) 

डॉ० * : एह मोबाइल कोहदा ऐ ? 

मीना : डॉ० साहब एह मेरा मोबाइल हा, पर हून अ'ऊं 


इस्सी गै देई ओड़े दा ऐ। 
(पिंकी खुश होंदे होई मोबाइल आस्सै दिखदी ऐ) 
डॉ० : पर इसगी मोबाइल दी केह लोड़ ऐ ? 
मीना : डॉ० साहब अजै-कलै दे ज्याणे कुत्थै आक्खै 
लगदे न। उ'आं एहदी जमातै दे सभनें ज्याणें कोल 
मोबाइल हैन। एहदा बी ते मन करदा गै ना। पर 
अ'ऊं अजें तोड़ी इसगी स्कूल नेई जे लेन दित्ता। 
डॉ० : (हसदा ऐ) पिंकी तूं कुसी-कुसी फोन करनी ऐ ? 
पिंकी : अ-ऊं कुत्थै फोन करनी आं। अ'ऊं ते छड़ी गेम 
गै खेढ़नी आं। एहका फोन ते मम्मी ने मिगी छड़ा 
गेम खेढ़ने आस्तै गै दित्ते दा ऐ। 
डॉ० : अच्छा, तां एहदा मतलब तूं टी.वी. नेई दिखदी ? 


29 
CC-O. Nanaji Deshmukh Library, BJP, Jammu. Digitized By Siddhanta eGangotri Gyaan Kosha 


पिंकी : टी.वी. ते अ'ऊं सिर्फ दो घैंटे गै दिक्खनी आं। 
डॉ० : मीना जी, जेकर पिंकी दो घैंटें टी.वी. दिखदी ऐ तां 
मोबाइल उप्पर किन्ना चिर खेढ़दी ऐ ? 
(पिंकी झट्ट बोल्ली पौंदी ऐ) 


पिंकी : गेम ते अ'ऊं सिर्फ As घंटे गै खेढनीं आं। 

डॉ० : (सिरे उप्पर हत्थ रक्खियै) भैन जी तुस सच गै 
आक्खा दियां ओ। पिंकी गी शरीरक कोई बमारी 
नेई ऐ। 

मीना : अच्छा, तां कोता-कराया गै होना। मिगी ते गुआढनीं 
उप्पर पैह्लै गै शक्क हा। 

डॉ० : नेई भेन जी, पिंकी उप्पर तुं'दी गुआढ्नी दे भूतै दा 


साया नेई बल्कि मोबाइल ते टी.वी. दा साया TI 

मीना : एं! 

डॉ० : लगातार टी.वी. दिक्खने ते मोबाइल उप्पर दो-त्रै$ 
घैंटे गेम खेढने करी गै ते इसगी सिर पीड़ ते सिर 
चक्कर औंदे न। हून ओह्‌ दिन दूर नेई जदूं एहदी. 
नजर बी घटन लगी पौग। 

मीना : अच्छा, (रोहै कन्नै पिंकी पास्सै दिखदी ऐ) हून 
लायां तूं मोबाइल गी हत्थ। (ओहदे हत्यै चा 
मोबाइल खुस्सी लैंदी ऐ) अजै शा तेरा टी.वी. बी 
बंद्‌। 

पिंको , : पर मम्मी तुस बी ते सारा-सारा दिन टी.वी. दिखदियां 


30 


D-O. Nanaji Deshmukh Library, BJP, Jammu. Digitized By Siddhanta eGangotri Gyaan Kosi 


रौंहदियां ओ। अच्छा, तां इस्सै करी तुसेंगी बी सिर 


पीड़ होंदी ऐ। 
मीना : (ढीठ होइयै नींदी मूंढी करी लैंदी ऐ) तूं चुप कर। 
डॉ० : भैन जी, मोबाइल ते टी.वी. दा मता इस्तेमाल दमाग 


ते शरीर दौने उप्पर माड़ा असर करदा ऐ। मेरे | 
स्हाबें तुसेंगी कुसै दवाई दी नेई बल्कि मोवाइल ते 
टी.वी. दा इस्तेमाल घटाने दी मती लोड़ ऐ। 


मीना : अच्छा। पर डॉ० साहब ज्याणें दा खेढने दा मन ते 
करदा गै न? i 
डॉ० : भई, अ'ऊं कदूं खेढने गितै ठाकेआ ऐ, जेकर 


खेढना गै तां टापू-लूता, छूने-छपाही, कीकली ते 
होर सुद्धियां खेढां न जेहदे कन्नै ज्याणें दी सेहत 
बी नरोई रौंहदी ऐ ते मनोरंजन बी होई जंदा ऐ। 


पिंकी : (झट्ट बोल्ली पौंदी ऐ) पर मम्मी ते मिगी महल्ले 
दे ज्याणें कन्नै खेढन गै नेई दिंदी। 
डॉ० : जेकर ज्याणें गी तुस होरने ज्याणें 'कनै नेई खेढन 


देगियां तां उं'दा सभाऽ चिड्चिड़ा होना लाजमी ऐ। 
उ'आं बी किटूठे रली-मिलिये खेढने कनन ज्याणें 
च शरीरक कसरत दे कन्नै-कनै आपसी एकता ते 
सैहूनशीलता जनेह गुण बी सैहज गै आई जंदे न। 
ते दमाग बी तेज होंदा ऐ। 

(पिंकी खुश होंदी ऐ) 

मीना : एह ते अ'ऊं कदें सोचेआ गै नेहा। 

(ओह्‌ मुंहे उप्पर हत्थ रक्खियै खड़ोई जंदी ऐ, ते 
बाकी ज्याणें जेहड़े छिंडै बेहिये एहकी खेढ़ दिक्खा 
करदे हे ताड़ियां मारदे न) 

सब्भै ज्याणे . : चलो भई चलो हून चिर होआ करदा ऐ। हून कल 
खेढगे। 
(आखदे होई चली जंदे न।) 

अगला सीन 

(कल थोहड़ा तौले पुजगे YA बादे कनै कल सारे 
अपने-अपने घरें उठी गे हे। अज टीना शैलू ते 
पिंकी सारें शा पेहलै पुजी गेदियां हियां इस करियै 
ओह्‌ होरनें दे औने तगर कीकली पान लगी पेइयां। 
dd इक दुए दा हत्थ फड़िये बाहमां खिच्चियै तेज- 
तेज घूंकदे होई कीकली पान लगियां) । 


EG] : “कौकली कलील दी, पग्ग मेरे बीर दी, डप्पटा 
मेरी माई दा ते फेटे मूंह जुआई दा।'' 

सोनू : (औंदे गै) टीना शैलू पिंकी बस करो, इद्धर आओ 
किट्ठे खेढ़चै। 


(बाकी ज्याणे बी पुज्जी जंदे न, ते ओह्‌ त्रैवै बी 
हत्थ छोड़िये आई जंदियां न) 


शैलू : अज ते गुड्डी-गुड्डे दा ब्याह ऐ न ? 
सोनू : हा, मीना तूं अपनी गुड्डी आंदी दी ऐ ? 
मीना : हां। में ते आंदी दी ऐ पर गुङ्डा कु'न्नै आहनना 
हा? 

नीतू : में, मेरे कोल गुड्डी ते गुड्डा दोऐ हैन। 


मीना : चल ठीक एऐ, पैह्लै अस द'ऊं हिस्से च होई जनं 
आं। इक कुड़ी आहला पास्सा ते इक मुड़े आहला। 
बबलू : ठीक ऐ। 
राजू : अं गुड्डे दा बब्ब बनी जन्नां। 
शैलू : ठीक ऐ अ'ऊं गुड्डी दी मांऽ। 
नीतू : अ'ऊं गुङ्डी दी स्हेली। 
| (इस चालली सब्भे अपना-अपना रोल निश्चत करी 
| लैंदे न) 
शैलू : गुङ्डी दे बापू, जान्नी पुज्ने आहूली ऐ। अजें सारा 


कम्म पेदा ऐ। कुड़े नीतू दिक्खेआं घ्यूर पक्के न जां 
l नेई मरहाजै गी केह खलागियां ? 
नीतू : घ्यूर बी पक्की गेदे न ते थाली च खंड ते दही 
आह्ली कौली बी रक्खी ओड़ी दी ऐ। तुस फिकर 
नेई करो। 

(जान्नी औँदी ऐ तां मिलनी आदि करियै जाननी गी 
| रुट्टी खलाने दा ते फ्ही लामां फेरे कराने दा 
| अभिनय कोता जंदा ऐ। लामां फेरे करदे बाको 

ज्याणे सुहाग गांदे न) 

ज्याणे : मेरे बाबल जी बेदी दे बोलदे न तोते तुस बोलदे को 
नेई ? 

मेरे बाबल जी हून नेई आखेओ धीऽ साढ़ी हून 

अ'ऊं होई आं पराई...। 

(फ्ही गुड़िया गी बरधांदे होई सारे गुड़िया दे गलें 
लगदे न ते फ्ही उसगी सौहरै घर भेजी दित्ता जंदा 


TI 

(तुआंह्‌ गुड़िया अपने सौहरै पुज्जी जंदी ऐ) 
टीना : पजैकी आई गेई, पजैकी आई गेई। 
डॉली : एह्‌ पैहलै दरोआजे च तेल चुआई लैन देएओ 


(डाली तेल चोआने दा अभिनय करदी ऐ ते फ्ही 
पानी बारने दा अभिनय कीता जंदा ते बाकी ज्याणे 
गीत गांदे न) 

ज्याणे : जे तूं आंदड़ी ऐ बे मल्ला RS मटेआर माए पीता 
बाहर जे तू. 
इ'यां गै लाड़ी गोरी ऐ गोरी ऐ गोरी ऐ असें शुकर 
कीता माऊ टोरी ऐ लाड़ी लम्मी ऐ, लम्मी ऐ, 
लम्मी ऐ असें शुकर कीता माऊ जम्मी ऐ.। 
(फ्ही अंदर आहनियै गुड्डी गी ब्हाली दित्ता जंदा 
ऐ। जनानियां लाड़ी दिक्खन औन लगदियां न। 
लाड़ी दिक्खने पंरैन्त जनानियां थोहड़ा छिंडै बैठी 
दी डॉली कोल जंदियां न) 


टीना : भैन जी ममारखां न, लाड़ी ते बड़ी गै शैल ते उच्ची 
लम्मी ऐ। भई तुस ते बड़े भागें आहले ओ। 
मीना : लाड़ी ते शैल ऐ, (बल्लें जनेही डॉली दे कोल 


आहनियै) पर दाजै च केह-केह आया ऐ। तुसे ते 
कुतै भिनक बी नेई लग्गन दित्ती। 

डाली : (रोहै कनै चिढ़ियै) आहो तुस्सै लेई जाओ जेहड़े 
; घोड़े लद्धिये इन्नै आंदे न। 

टीना : इ'यां कोऽ आखदियां ओ भेन जी, लाड़ी शैल ऐ, 
सज्जजी ऐ ते कन्नै नौकरी बी करदी ऐ। होर केह 
लोड़दा तुसेंगी ? 

डॉली : मेरा पुत्तर केहड़ा PA शा घट्ट Ù, बड्डा अफसर 
ऐ लग्गे दा। असेंगी कोई रिश्तें दा घाटा थोहड़े हा 
पर... 

पिंकी - : भई अ'ऊं ते तुं'दे बत्थहेरे तरले कीते हे जे मेरी 
नूंहै दी भैन ब्याही लैओ, पर तुं'दा ते नक्क गै 
सिद्दा नेहा होंदा। तुं'दा मुड़ा ते आखदा हा कुड़ी 
पढ़ी-लिखी दी गै चाहिदी ऐ। अ'ऊं बगैर दाजै 
ब्याह करी लैङ। 

डॉली : (सूंक सुट्टिये) केह mis, भेन जी कुर्ता पुट्टो ते 
अपना गै टिङ्ड नंगा होंदा ऐ। मेरी इस घर च 
सुनदा गै कु'न ऐ? 

पिंकी : मेरी नूंहू बशक्क पढ़ी-लिखी दी नेईं ऐ, जीहभा बी 
खौहरी ऐ, पर तुसेंगी ते पता गै नानकियें तगर सुन्ने 
दे सैट पाए हे उ'नें, ते दाज दा ते कोई धुर बन्ना 
गै नेहा छोडेआ। Plot से बक्खरा। 

डॉली : कुड़े असेंगी केह पता हा एहदे भुक्खे मांऽ-बब्ब 
इसगी इ'यां गै खाल्ली हत्थें डंडे बजांदे कड्डी 
लाङन। अ'ऊं ते सोचेआ हा दाज नेई तां कोई 

Plot, गड्डी जां नकदी गै देई ओड्ङन पर...... | 
(तुआंह्‌ माऊ ते होरनें जनानियें दियें गले दी 
अबाज जिसलै गुड्डे तगर पुज्जी ता गुड्डे दी 
तरफा राजू बोलदा ऐ) 

राजू : HiS जी, केह गल्ल? इस घरै च कुसै चीजै दी 
थोड़ ù? 
(मांऽ चुप रौंहदी ऐ, राजू होरनें जनानियें FA 
मखातिफ होइयै) 
मेरी इन्नी कमाई ते ऐ जे अ'ऊं अपने परोआरै 
दा शैल चालली पालन-पोशन करै करना, ते मेरी 
लाड़ी समझदार पढ़ी-लिखी दी नौकरी बी करदी 
ऐ। मिगी पूरा जकीन ऐ जे एह होरनें किश 
अनपढ़ जनानियें आंगर अपने दाजै दे मानै FA 
घरै च बखैद निं पाग ते मेरे माऊ-बब्बै दी इज्जत 
ते सेवा बी करग। मिगी दाजै दी नेई बल्कि इक 
समझदार साथी दी लोड़ ही। जेहूड़ी पूरी होई 
गेई। 
(दोऐ हत्थ जोड़ियै) 
मिगी माफ करेओ, पर जेकर तुसें साढ़े घर आहनियै 
दाजें-दानें दा बखान करना ऐ तां एह गल्लां सुनने 
दी साढे कोल बेहल नेई ऐ। 
(इक ज्याणा इस गल्ला कन्नै सैहमती जतांदे होई 
उट्ठी खड़ोन्दा ऐ ते आखदा ऐ।) 

ज्याणा : ठीक आक्खेआ ऐ इसने। 
(बाकी सारे बी उसदे कन्नै रलियै हाम्मीं भरदे 
लोकें कन्नै मखातब होइयै किट्ठे बोलदे न।) 
सब्भे ज्याणें : ठीक! भलेयां ठीक। सोलां आने ठीक। 


(= 

पच्छोताऽ 


पात्तरें दा परिचे 
पात्तर बरेस 
1. मर्द 80 बरे 
2. जनानी 70 बरे 
3. रघु 48 बरे 
4. लाड़ी 42 बरे 
5. संजू 10 बरे 
6. जोती 12 बररे 
7. पिंटू 11 बरे 
8. पप्पू, रवि, साहिल 10 ते 12 ब'रे बशकार 
ते पप्पू दी भैन 
9. पप्पू दी मांऽ 40 बरे 
10. पिंटू दी मांऽ लगभंग इन्नी गै बरेस 
11. पिंटू दे पिता 44 बरे i 
12. बुङ्डी दादी 75 बरे 
13. चाचा 38 aÈ 
14. महूल्लेदार 35एं ते 55 बशकार 

पच्छोताऽ 


[मंच उप्पर किश घर दा समान निक्कड्-छुक्कडू 
पेदा ऐ, ते इक भेट्ठा मेजा पर लैंड लाईन टेलीफोन 
बी पेदा ऐ। इसदे कन्नै घरा दी रेहत-बेहत दा पता 
चलता ऐ। लगभग 80 एं बरें दा इक बजुर्ग ते 
ओहदी घरै आहली बैठे दे न। बजुर्ग दे पर गी गर्म 
पट्टी बज्झी दी ऐ शायद पैर गी लग्गी दी ऐ, पर 
उ'आं ओह्‌ सेहतू खरा नरा-नरोआ से'ई होंदा ऐ। 
ओह्‌, रुट्टी खा करदा ऐ ते घर आह्ली कोल बेहियै 


पक्खी झोल्लै करदी ऐ] 

जनानी : बस गर्मियां शुरूं होइयां न ते बिजली दे कट्ट शुरूं। 
बड्डलै-बडड्लै गै दिक्खो हां किन्नी गर्मी होई गेई 
TI 

मर्द : भलिये लोकें गर्मियें च गर्मी निं होऐ ते केह्‌ बर्फ पबै? 

जनानी : भई, तुस ते मुंहा गल्ल गै नेई कड्ढन दिंदे। पर केह, 


मजाल एऐ. जे उप्परे आहला (उप्पर दिखदे होई) 
बिंद कणी गै सुट्टै। पशु-पक्खरू बी गर्मी कनै 
त्रेहाए दे मरै करदे न। ; 
मर्द : उप्पर आहले गी की5 घोखनी ऐं। कबुद्धां करो तुस 
लोक ते कणियां सुट्टै ओह्‌। उ'नै जि'यां आक्खो 
कणियां गंढी ब'न्नी दियां होन? 

जनानी : हून अ'ऊं केहड़ी कबुद्ध करी ओड़ी ऐ, जे परमात्मा 
दी गंढी कणियां गै सुक्की गेइयां। बरखा नेई ब'रारदी 
तां भलां एहदे च मेरा केह कसूर ? 


मर्द : तूं होएं ते भाएं कोई होर। पर कसूरबार ते मनुक्ख 
गैन। 

जनानी : तुस बी स'तरी-ब'तरी गेदे ओ, भला एहदे च 
TÀ दा केह दोश ? 

मर्द : मनुक्खें दा दोश नेई तां होर कोहदा ऐ ? अपने 


लालचें रुक्ख-बड्डी-बड्डी धरती परा बनें दे बन 
खाल्ली करी सुट्टे दे न, पर अपने हत्थें बूह्टा लाना 
कुसै भाखा नेई। फ्ही भला बरखा कुत्थुं होऐ ? 
जनानी : गल्ल ते तुस ठीक आक्खा करदे ओ। 
(मर्द रुट्टी खाइये चूटी करने दा अभिनय करदा ऐ 
ते जनानी थाली चुक्कन गै लगदी ऐ जे इन्ने चिरै गी 
इक पास्सै मेजै उप्पर पेदे टेलीफोन दी घैंटी बजदी 
ऐ। दौनें दा ध्यान WA आहलै पास्सै जंदा टुरी ऐ। 
दोऐ इक-दूए आस्सै दिखदे न ते फ्ही जनानी थाली 
इक पास्सै छोड़िये फोन चुक्कने आस्तै उठदी ऐ।) 
मर्द : जेकर रघु दा फोन होआ तां उसगी मेरे पर बारै किश 
निं दस्सेआं। ऐहमें गै खाहू-मखाह्‌ परेशान होग। 
(जनानी फोन दा रिसीबर चुकदी ऐ तां मंच दी 
रोशनी दा घेरा सिमटियै उसदे पर पौन लगदा ऐ। 
मर्द बी उस घेरे च जनानी दे कोल आई जन्दा ऐ। 

जनानी 

मंच दे दूए पास्सै बी इक गोलाकार रोशनी बनदी U 
ते उसदे च संजु टैलीफोन समेत लभदा ऐ।) 


: हैलो। 
: हैलो चरण बन्दना, दादी, अ'ऊं संजू बोल्लै करना। 
: जींदा YA पुतरा, बड्डा-2 ओ, केह हाल Ù 


तेरा ? 


: दादी अ'ऊं ते ठीक आं पर... 
: (काहूली पेई जंदी ऐ) पर केह पुत्तरा बोल, तौला 


बोल सारे ठीक न नां ? 


: दांदी डैडी दा स्कूटर इक बस्सै कनै बजा ते डैडी 


दी बांह भज्जी गेई, तुस तौले आई जाओ। 
(जनानी कोला उत्थै गै बन्होई जंदा ऐ, ते ओहदा 
मूंह्‌ सुक्की जंदा Ù) 


: तेरी मांऽ कुत्थें ऐ। ओहदे कनै गल्ल करा हां। 
: केह होआ ? 
: मम्मी डैडी कोल हस्पताल गेदी ऐ। तुस तौले आई 


जाओ। 

(ओह्‌ फोन कट्टी ओड्दा ऐ ते जनानी सिरै उप्पर 
हत्थ रक्खियै बेही जंदी ऐ। मंच दी रोशनी फ्ही 
पैहले आंगर होई जन्दी ऐ।) 


: (मर्द बी परेशान होई जंदा ऐ) : 


में आखेआ होआ केह्‌ ऐ ? 

जनानी : होना केह हा, उ'ऐ जेहदा मिगी डर हा। 

मर्द : उ'आं किश बोलगी बी जां नेई। 

जनानी : अ'ऊ नेही तुसेंगी सना करदी जे अज्ज मिगी किश 
चंगा सुखना निं आया, मेरा ते बडले दा गै काहला 
जी पवै करदा हा। 

मर्द : (खिंझियै) होआ केह ऐ ? 

जनानी : संजु दा फोन हा, आक्खै करदा हा रघु दा स्कूटर 
कुसै गड्डी कनं बजेआ ते ओहदी aie भज्जी गेई। 
पता नेई उसगी होर किन्नी लग्गी दी ऐ। 


मर्द : (मर्दै गी शक्क पौंदा ऐ) फोन संजु ने कीता ? तां 
लाड़ी कुत्थै ही ? 

जनानी : कैसियां भोलियां गल्लां करदे ओ ? लाड़ी नै घर 
बौहूना हा? संजू आक्खै करदा हा ओह्‌ बी हस्पताल 
गेदी ऐ। 

मर्द : अच्छा। तूं काहली निं पौऽ। संजु इ'यां गै पुटिठयां- 
सिद्धियां गल्ला करदा रौंहदा ऐ। ज्याणा जे होआ। 

जनानी : बशक्क ज्याणा ऐ, पर ओह्‌ एङ्डा-बड्डा झूठ 
थोहड़े बोल्लै करदा होना ऐ। 

मर्द : खरा, तां जा आपूं जाइये पता लेई आ। 

जनानी : पर तुस......? 

मर्द : त्रकालें परतोई आमेआं। मिगी किश नेई होंदा, अ'ऊं 
ठीक आं। 

जनानी : खरा, कुसैगी जाना ते पौना ऐ। (उट्ठी पौंदी ऐ) 
मर्द : दिक्खी-सुनिये जायां। दिक्खेआं कुतै काहले पेदे 
“राम नाम सच्च' निं होई जा। 
जनानी : मेरा “राम नाम सच्च' होई बी जाग तां केह्‌ ऐ। 
अ'ऊं खाई पीऽ लेदा ऐ। मिगी ते रघु दी चैता ऐ 
ओहदा पता निं केह्‌ हाल ऐं ? तुसेंगी किश लोड़चदा 
होग तां कन्ने आहूली भोली गी आला देई लैएओ। 

मर्द : अच्छा-अच्छा, तूं मेरी चैंता नेई कर, अगड़ी जा। 
उप्परा JA YA करदी ऐ। 
(जनानी उठी जंदी ऐ। मंच दी रोशनी फेड आऊट 
होन्दी ऐ ते फिरी फेड इन होन्दी ऐ। रघु दे घरा दा 
दक्ख सामने औंदा ऐ। तुआंहू रघु दा घर संजु ते | 
जोती N ज्याणे दादी दे औने दी हीखी च हुतले | 
होए दे पलै-पलै गेटै कश औंदे ते झांकी मारियै फ्ही | 
परतोई जंदे। इस बारी दादी गी औंदे दिक्खिये जोती 
संजु गी आला दिंदी ऐ) 


जोती : संजू तौले बाहर आ, दादी आई गेई। 
(संजू दौड़िये बाहर औंदा ऐ) 

संजू : कुत्थें ऐ ? 

जोती : (दादी आस्सै शारा करांदे होई) 
-ओह्‌ RAI 


(संजू ते जोती दोऐ दोड़िये दादी दियें लत्तें कन्नै 
चमको जंदे न। दादी बारी-बारी दौनें दे सिरें उप्पर 

za फेरिये लाड़ करदी ऐ ते फ्ही फरूटे आहला 
लफाफा जोती गी पकड़ाइयै। रघु बारै पुछदी ऐ।) 


जनानी : पुत्तरा, रघु दा केह हाल? ओह्‌ घर आया जा नेई? 
(दोऐ ज्याणे दादी दा हत्थ 'फड़िये अंदर लेई औंदे 
न) 

जोती : (हानी कन्नै) दादी, डैडी ने कुत्थु औना हा ? ओह्‌ 


ते बडडूले दे गै घर न! 

जनानी : पर संजू ते .....। 
(अंदरा उं'दियां गल्लां सुनिये रघु ते ओहदी लाड़ी 
मंच उप्पर औंदे न ते जनानी दे पैरें हत्थ लाइयै लाड़ी 
रसोई चाई-पानी दा सरिस्ता करन उठी जंदी ऐ ते 
रघु मांऽ कश बेहियै हरानी कन्न पुछदा I) 


र्‌घु : मांऽ जी तुस इन्नी धुप्पा ? जेकर औना हा तां फोन 
करी ओड़दियां, अ'ऊं अड्डे उप्पर गै आई जंदा 
तुसेंगी लैन ? 

जनानी : पुत्तरा तूं ठीक ऐं. न ? तेरी बांहू ठीक ऐ न ? (रघु 


दी बाहमां उप्पर हिरखै कन्नै हत्थ फेरदी ऐ) 

q : मेरी बांहमैं गी केह होना हा ? अ'ऊं ठीक आं, पर 
बापू जी कोल कु'न ऐ। ओह्‌ ठीक न नां ? 
(शशोपंजें च पेदी जनानी इक बारी रघु दी बाहमैं 
आस्सै ते इक बारी संजु आस्सै दिखदी सेही करी 
जंदी ऐ जे संजु ने उस कनै झूठ बोलले दा ऐ। 
अपनी चोरी पकड़ोंदे दिक्खियै बब्बै शा डरदा संजू 

झट्ट उत्थूं खिसकी जंदा ऐ। इन्ने चिरें लाड़ी | 
दा गलास लेइये जनानी गी पकड़ांदी ऐ) 


रघु : (माऊ गी सोचें पेदे दिक्खियै) केह गल्ल मांऽ, जी 
केह सोचे करदियां ओ ? 

जनानी : पुत्तरा अज्ञ बङ्डलै संजु ने फोन कीता हा जे तेरा 
अक्सीडेंट होई गेदा ऐ ? 

रघु : (हरानी कन्नै) संजू ने फोन कीता जे मेरा...? 
(लाड़ी आस्सै रोहै कन्नै दिखदे होई) 

जनानी : हां। 

रघु : इन्नै गै उसी सिर चाढ़े दा ऐ। जेकर उसगी किश 


आवखो तां झट्ट बिच्च पेई जंदी ऐ। अजें ज्याणा ऐ। 
एह्‌ ज्याणें आहूले कम्म करदा ऐ ? 

. लाड़ी : मांऽ जी गल्ल ते सच्च ऐ, अजकल आ'मी दिकखै 
करनीं आं, संजू किश झूठ बोलन लगी पेदा ऐ। पर 
अ'ऊं थोहड़े उसगी आखनीं आं जे झूठ बोल्लै कर। 

रघु : (रोहै च जोरें आला देइयै) सजूं इद्धर आ हां। 

जनानी : जागतै गी मेरे सामने किश निं आखेआं अ'ऊं आपूं 
समझाङ उसगी। ओह्‌ इ'यै जनेहा ते नेहा। _ 
(संजू झकदा-झकदा औंदा ऐ ते उसगी दिक्खियै रघु 
गी होर रोह चढ़ी जंदा ऐ ते ओह्‌ उसगी मारने लेई 
उट्ठन गै लगदा ऐ तां जनानी उसगी बाहंमा दा 
फड्यै ब्हाली ओड़दी ऐ। ते रघु गी चुप रौहने दा 

शारा करदी ऐ, फ्ही संजू गी अपने कश सद्धिये गोदा 
च ब्हालियै लाड कनै किश पुच्छन लगदी ऐ तां रघु 
उटिठयै बाहर निकली जंदा ऐ ते पिच्छै-पिच्छै लाड़ी 
बी उठी जंदी ऐ) 

जनानी : संजू पुत्तरा तूं ते मिगी... 

संजू : (रोने आहला मूंह्‌ बनाइयै कन्न पकड्दा ऐ) सारी 
दादी । अ'ऊं किन्ने बारी डैडी-मम्मी गी आखेआ हा 
जे मिगी दादी-बाबे कश लेई चलो, पर, एह रोज 
गै एह आक्खियै टाली ओड्दे न जे फ्ही कुतै जागे। 
तां फ्ही तुस्सै दस्सो अ'ऊं केह करदा। मिगी तुदा 
मंदा लग्गे दा हा। 
(ते ओह दादी दी गोदा च लेटी जंदा ऐ, कश बैठी 
दी जोती बी मुंडी ल्हाइयै उसदी गल्लै दी गबाही 
दिंदी ऐ। दादी लाडै कन्नै दौने दे सिरे उप्पर हत्थ 
फेरदी ऐ) 

जनानी : बच्चू, जेकर तुसेंगी मंदा लग्गे दा हा तां फ्ही मिगी 
सच्च-2 सनांदे, अ'ऊं तां बी आई जंदी। भला झूठ 
बोलने दी केहू लोड़ ही ? 

जोती : दादी ठीक आक्खै करदियां न संजू। 

जनानी : (जनानी उच्ची अबाजै च आखदी ऐ) रघु पुत्तरा 
बब्बै अपने गी टेलीफोन करिये सनाई ओड़ेयां सब- 
ठीक ऐ.। ऐहमें जानी फिकरमंद रौंह्ङन। अग्गै गै 
ऊं'दे पर गी मरोड़ लग्गे दा ई आ। 

रघु अच्छा मांड जी। 


संजू : दादी, बाबा जी दे पैरै गी मरोड़ लग्गे दा ऐ तां फ्ही 
तुस कोऽ आइयां ? 
जनानी : बच्चु, जिसलै तूं आखेआ जे डैडी दी बांह भज्जी दी 


ऐ तां अ'ऊं काहली पेई गेई, तां तेरे बाबा जी ने 
मिगी झट्ट पता लैने गितै भेझी दित्ता। ते अ'ऊं 
काहूली YA धुप्पा गै जलदी-फकोंदी उट्टियै gÅ 


RESI 
जोती : संजू अ'ऊं तुगी आखनी आं न, जे झूठ नेईं बोलना 
चाहिदा। दिक्खेआ ? | 
जनानी : बच्नू। तुसेंगी पता ऐ झूठ बोलने दी केह सजा थ्होंदी 
ऐ? i 
दोऐ ज्याणे : केह सजा थ्होंदी ऐ दादी ? 
जनानी : अ'ऊ तुसेंगी इक बारी दी गल्ल सनानी आं। 
दोऐ ज्याणें : (सामने बौंहदे होई उत्सुकता कन्नै) सनाओ दादी। 
जनानी : इक ग्रां च इक पिंटु नांऽ दा बड़ा गै शतूना जागत 


रौंहदा हा। ओह्‌ बड़ा गै झूठा ते कनीती हा। N- 
पैरै उप्पर झूठ मारना ते ओहदी खोऽ बनी गेदी ही। 
एहदे शा बी माड़ी गल्लु.एह्‌ ही जे ओहदे मांऽ- 
बब्ब बी ओहदे झूठे च ओहदा पूरा साथ दिंदे हे। 
फ्ही इक रोज केह्‌ होआ जे महल्ले दे ज्याणें कनै 
खेढ्दे-खेढ़दे कनीती fig पप्पू गी धिक्का मारदा À, 
जिस करी पप्पू डिग्गी पौंदा ऐ ते उसदा सिर भुजां 

पेदी लकड़ी कनै बजदा ऐ तां उसदे मत्थे उप्परा 
खूनै दा सुम्न निकली पौंदा ऐ। पप्पू दे मत्थे उप्परा 
खून बगदा दिविखयै पिटु उत्थूं नस्सियै घर आई जंदा 
ऐ ते फ्ही 

(सनांदे-सनांदे Flash Back च चली SÀ ऐ। 
Flash Back दा दक्ख। स्टेज उप्पर fg दी HIS 
म्हारी फेरने दा अभिनय करा करदी ऐ ते दुए 
पासेआ रोने दा डॉम करदा fig माऊ कोल औंदा 


; ए) 
पिंटु : मांऽ, ढक्‍की आहलें दे पप्पू ने मिगी मारेआ। 
मांऽ : (पिंटु आस्सै दिखदे होई, ब्हारी छोड़ी ओड़दी ऐ 


ते फ्ही लाडै कनै आखदी ऐ) आ मेरा बच्चा 
(दर्शकें YA मखातिफ होइयै) इं'दा बेड़ा रूढ़ै । 
इ'नें महल्ले आहलें ते मेरे जागतै गी ते (ig दे 
सिरे उप्पर हत्थ फेरदी ऐ ते fg माऊ गी कलावा 
मारने दा अभिनय करदा ऐ) नजरें चाढ़ी लैते दा 
ऐ, बचैरे गी जीन गै नेई दिंदे। भलमानसी दा ते 
जमाना गै नेई रेहदा। जिस्सी दिकखो घोड़े उप्पर 
सुआर होइयै मेरे जागतै उप्पर चढ़ी पौंदा ऐ। बस! 
बड़ा होई गेआ। (जागतै दा हत्थ पकड़ियै R 
FA) चल fig, चल हां अज्ज अ'ऊ पप्पू दी माऊ 
दे चूंडै पलेस पांऽ। 

(ओह. दोऐ जान गै लगदे न जे इन्ने चिरें गी पप्पू 
गी फड़े दे उसदी mis à भैन MÀ उत्थै पुज्जी 

जंदियां न। पप्पू दे मत्थे उप्परा खासा खून निकले 
दा हा। 

पप्पू दी मांड : (ig दी मांऽ गी सम्बोधत करदे होई) भैन जी, 
दिक्खो हां तुंदे जागतै मेरे पप्पू दा सिर गै फाड़ी 
सुट्टे दा ऐ. तुस इसगी.... 
(उ'नै अजें गल्ल पूरी बी नेई ही कीत्ती दी जे ig 
दी मांऽ पूरी गल्ल सुने बगैर गै ओहदे उप्पर बरी 
पौंदी ऐ) 

पिंटु दी मांऽ : (सुआंग लांदे होई) सिर गै फाड़ी सुट्टे दा ऐ। खरा 
होआ तूं आपूं आई गेई ऐ नेई तां जारदी ही इस 
(पप्पू आस्सै शारा करांदे) मोए गी पिट्टन। एहू 
नित्त त्रिऐ रोज मेरे जागते गी मारदा ऐ। 

पप्पू दी मांऽ : लैओ भई, कन्नै चोरी ते कनै, सीना-जोरी। मारेआ 
तेरे जागतै ते... 
(फ्ही बिच्च गै टोक्रियै बोलदी ऐ) 

fig दी मांऽ : खबरदार जेकर मेरे जागतै उप्पर इल्जाम लाया। मत 
कुसै दी गिज्जी दी जाएं। 

पप्पू दी मांऽ : (इस बारी किश खौहरे होइयै) भैन जी, तुसेंगी खून 
CT दे मत्ये आस्सै शारा करांदे होई) बगदा बी नेई 
लब्बै करदा। किश ते उप्परे आहले दा खौफ खाओ। 

fiz दी मांऽ : (गल्ल फेरदे होई) पता निं कुत्थुं करीट लोआई 
आए दा ऐ, (किश ढिल्ली पेई जंदी ऐ) ते मत्यै 
साढ़े मड़ा दा। 

पप्पू दी भैन : चाची, बीर गी पिंटु ने मेरे सामने गै धिकका मारेआ 
हा, ते बीर दा सिर लकड़ी YA बज्जी गेआ। 

fig : (झूठ पकड़ोंदा दिक्खिये झट्ट बोली पौंदा ऐ) नेई 
मांऽ एह झूठ बोल्लै करदी ऐ। 

पिंटु.दी मांऽ : मिगी पता ऐ। एह सप्पै दे गवाह डिङ्डूं। बड़ा होई 
गेआ। बड़ियां आईयां तुस मां-धीऽ एहदी गुआई 
देन। चलो-चलो निकलो इत्थूं। ऐहमें जानी मेरा मुंह 
खलादियां ओ। 
(पप्पू दी मां ते भेन पप्पू गी लेइयै परतोन लगदियां 
न तां पिंटु त्रेडूडी अकखीं कन्नै पप्पू आस्सै दिक्खियै 
मस्कांदा ऐ तां बेबस पप्पू चुप-चाप परतोई जंदा ऐ. 
तुआंह्‌ पिंटु दी nis उ'नेंगी परतोंदे दिक्खियै किश 
चिर बुड़-बुड़ करदी ऐ ते फ्ही पिंटु गी खेढ़ने गितै 
आखदी ऐ) 

पिंटु दी मां : जा बच्चा, जा खेढ़ जाइयै। 

fig : मांऽ दिक्खेआ, किन्ने चुगलखोर न ? 

पिंटु दी मांऽ :' अच्छा-2 में आखेआ न, जा तूं खेढ़ जाइयै। आ'मीं 
अंदरा दा कम्म मकाई लैं। अजें सारा त्राड़ पेआ ऐ। 
(ig दी मांऽ स्टेज उप्परा उठी जंदी ऐ ते fig 
जि'यां घरा बाहर निकलदा ऐ उसगी रवि ते साहिल 
सन्तोलिया खेढ़दे लभदे न। पिंटु झट्ट उं'दे कोल 
उठी जंदा ऐ) 

पिंटु : रवि, यरा मिगी बी खढाई लैओ। 

(रवि ते साहिल दोएऐ पिंट आस्सै दिखदे न) 


रवि : न भ्रावा, असें नेई खेढ़ना तेरे कनने, तूं रोल पान्ना 
Ti 

füg : में कदूं रोल पाया ? अच्छा चल हून रोल नेई पाङ। 
लैओ खढाई लैओ मिगी बी। 

साहिल : (अग्गै होइयै) दिक्ख पिंटु तूं आऊट होइयै बी नेई 


मनदा। झूठियां सगधां बी चुक्को लैन्नां ऐ। ते फ्ही 
जेकर कोई किश आक्खै तां लड़ाई गी आई जननां 
ऐ। अ'ऊं तेरे कन्‍ने कदें बी नेई यों खेढ़दा। 


रवि : छोड़ जरा साहिल (साहिल दा हत्थ फड़यै लेन 
लगदा ऐ) असें इस्सी नेई खढ़ाना। चल अस दोऐ. 
खेढ्चै। 

पिंटु : (लिंधा मूंह्‌ बनाइयै) साहिल अ'ऊं तुंदे कन्नै बादा 


करनां जे आऊट होने उप्पर रोल नेई पाङ। कनै 
भुग्गने दी बी लोड़ नेई। अ'ऊं खीरी बारी लेई लैङ। 
ठीक ऐ? 

(साहिल रवि आस्सै दिखदा ऐ पर रवि कोई हां नां 
नेई करदा तां साहिल बोलदा ऐ) 


साहिल ; रवि चल इस्सी बी खढाई लैननें आं, ऐ ते पिंटु बी 
साढ़ा दोस्त गै न। 
रवि : चल तूं आखनां तां ठीक ऐ। 


(पिंटु खुश होई जंदा ऐ ते त्रैवै खेढन लग्गी पौंदे न। 
पैहली बारी रवि लैंदा ऐ, दूई बारी साहिल दी औंदी - 

ऐ ते त्रीऽ बारी पिंटु दी औंदी ऐ। पिंटु गेंद सुटदे गै 
ऑऊट होई जंदा ऐ। उसगी बड़ा रोह्‌ चढदा ऐ पर 
ओह्‌ चुप्प रौंहदा ऐ ते हून परतिय रवि खेढ़न लगदा 
ऐ। रवि गी ऑऊट नेई होंदे दिक्खियै fig दा रोह. 
काबू शा बाहर होई जंदा ऐ ते ओह्‌ गेंद चुविकयै 
रवि गी मारने दी मनशा कन्नै जोरै दा नशाना ओहदे 
सिरे उप्पर मारदा ऐं। पर रवि फुर्ती कनै झट्ट नींदा 
होई जंदा ऐ ते गेंद कोलें लंघे करदी इक बजुर्ग 
जनानी दे सिरे गी बज्झी जंदी ऐ। जनानी चक्कर 
खाइयै y'a डिग्गी पौंदी ऐ। fig जनानी गी डिग्गदे 
दिविखयै उत्थुं उड्ड-पत्तर होई जंदा ऐ, पर रवि ते 
साहिल AÀ उस बजुर्ग जनानी गी ठुआलने दे 


जतन करदे न।) 

साहिल : (जनानी गी ल्हांदे होई) दादी-दादी उट्ठो। YA 
लग्गी तुसेंगी ? 

रवि : उट्ठो-उटूठो दादी ....। 


(ते पैर तलसन लगी पौंदा ऐ इन्ने चिरे बुङ्डी 
बल्लें-बल्लें जनेही उट्ठने दे जतन करदी ऐ) 


बुङ्डी : हाय, हाय ओए मारी ओड़ेआ ई। अवै कोहदे ओ 
तुस नेह बिगड़े दे बक्खर ज्याणे। बुङ्डे-ठेहरें दा बी 
लेहाज नेई तुसेंगी। 


(बुङ्डी बल्लें-बल्लें बेही जंदी ऐ ते साहिल ते रवि 
उसगी RN देइयै बुहालन लगदे न) 

साहिल : दादी असें कोई जानिये थोहड़े गेंद मारेआ, ओह्‌ ते 
पिंटु कोला... 
(साहिल पिंट आस्सै दिक्खन लगदा ऐ तां उसगी 
पता लगदा ऐ जे ओहदी ते कुतै बाता-लोऽ बी नेई 
लग्गार'दी। इच्चर गी रवि साहिल गी शारा करांदा 
ऐ) 

रवि : साहिल, ओह्‌ दिक्ख! 
(तुआंह्‌ पिंटु बुङ्डी दे पुत्तरे गी लेइयै आवै करदा 
हा) 

fiz : (दूरा गै) चाचा, ओह्‌ दिक्ख, रवि ने दादी गी गेंद 
मारी। ते दादी ओह्‌ डिग्गी पेदी। 

चाचा : (अग्गै होइयै बुङ्डी गी ठुआलदा È) मांऽ जी! 
gà लग्गी तुसेंगी ? 

REGI : पुत्तरा सिर गी। 
(सिरै उप्पर हत्थ रखदी ऐ, चाचा रवि ते साहिल 
आस्सै दिखदा ऐ.।) 


साहिल : चाचा, दादी गी रवि शा नेई पिंटु शा गेंद बज्जी ही। 
अस ते सगुआं... 
füg : (झट्ट बिच्च गै बोल्ली पौंदा ऐ) चाचा अ'ऊँ तुसेंगी 


पैहलै गे आखेआ हा न, इनें दौनें मेरा गै नांड 

चाढ़ना ऐ। अ'ऊं ते इं'दे कनै खेड्डा दा गै नेहा। 

भाएं मम्मी गी पुच्छी लैओ। (घर आस्सै शारा 

करांदा ऐ) जेल्लै अ'ऊं घरा निकलेआ तां अ'ऊँ 

दौनें गी गल्लां करदे सुनेआं, आक्खै करदे हे 
दिक्खनेआं जे दादी गी कोहदा नशाना पैह्लै लगदा 
ऐ। इन्नी गल्ल आखदे गै रवि ने नशाना लाई बी 
ओड़ेआ। ते अ'ऊं तुसेंगी सदूदन उठी गेआ। 

रवि : (पिंटु mA मुखातिफ होई) पिंड तूं ते बादा कीता 
हा जे अ'ऊं झूठ नेई बोलङ ते हून एङ्डा-बड्ड 
झूठ बोले करनां ऐं ? 

fig : हूँ (परे मूंहू करी ओड़दा ऐ) दिक्खेआ चाचा ? 
(रवि ते साहिल दी गल्ल सुनियै चाचा समझी गेदा 
हा जे ओह्‌ दोऐ सच्च बोले करदे न।) 

चाचा . दिक्खो बच्चो, गेंद भाएं कुसै शा बी बज्जी होऐ। पर 
सोचो जेकर nis जी गी कुतै होर जोर दी बज्जी जंदी 
तां इं'दे ते प्राण गै निकली जाने हे। इस करियै 
अग्गै- पिच्छै दिव्खियै pà इक पास्सै खेड्डै करो। 
रस्ते च RI 
(चाचा बुङ्डी गी लेइयै स्टेज उप्परा उठी जंदा ऐ) 
(Flash Back End) 
(फ्ही संजू ते जोती दादी कोल बैठे दे स्टेज उप्पर 


लभदे न) 
संजू : दादी फ्ही केह होआ ? 
दादी : होना केह हा ? YA सम्मै ज्याणें अपने-अपने घर 


उठी गे, पर पिंटु गी हून अपने कन्नै कोई बी नेहा 
खढांदा, कोई बी ओहदी गल्लै उप्पर जकीन नेहा 

करदा। हून लोक उसगी पिंटु नेई बल्कि झूठा पिंटु 
आखन लगी पेदे हे। 

जोती : दादी उस पिंटू नै होर केह-केह्‌ कीता ? 

दादी : फ्ही इक रोज ओहदे मांऽ-बब्ब कुतै कम्म-काज 
लग्गे दे हे तां पिंटु इक्कला गै खेढ़न लगा, खेढ्दे- 
2 ओहदे हत्थ तीलें आह्ली डब्बी लग्गी। ते फ्ही .... 
(संजू जोती ते दादी स्टेज उप्परा उठी जंदे न ते fig 
खेढ्दा-खेढदा औंदा Ù Flash Back) 

fiz : हैं। तीलें आहली sl (चुक्कियै तांह-तुआंह्‌ 
दिक्खदा ऐ) एहदा केह कीता जा। चल सफाई करना। 
(किश चिर सोचने दा अभिनय करदा ऐ ते फ्ही 
'किश कागज-पत्तर किटूठे करियै उ'नेंगी अग्ग लांदा 
ऐ। जिसलै अग्ग बलदी ऐ ते उसगी दिक्खियै उसगी 
झट्ट शरारत सुझदी ऐ। ओह्‌ रौला पाई ओड़दा ऐ) 
अग्ग, अग्ग, अग्ग लग्गी गेई... 
(महल्ले दे लोकें जिसलै ओहदा रौला सुनेआ तां 
लोक झट्ट दौड़दे YA किट्ठे होई गे) 

इक महल्लेदार : कुत्थै अग्ग ? 

दूआ महल्लेदार : (हफे दे) कुत्थें लग्गी अपा ? 
(लोकें दे किट्ठे गी काहले पेदे दिविखयै fig 
हस्सन लग्गी पौंदा ऐ ते फकोंदे गजे आस्सै शारा 
करांदा ऐ) 

पिंटु : एहां लग्गी दी अग्ग। 

इक होर : QÈ FA) पिंटु, तुगी शर्म निं औंदी इस चालली 

महल्लेदार झूठ बोल्ियै महल्ले आहलें गी मूर्ख बनांदे। 

दूआ महल्लेदार : सच आकखै करदे ओ भाई जी, मूर्ख ते अस आं 
जेहड़े इस दा रौला सुनिये दौड़ी आएं। एह. ते ऐ गै 
सिरे दा झूठा ऐ। 
(लोकें दा रौला सुनियै fig दे मां-बब्ब बी स्टेज 
उप्पर आई जंदे न। महल्ले आहलें गी fig उप्पर 
रोहें होंदे दिक्खियै nis fig गी लाड़ लान लगी 
पौंदी ऐ ते पिता लोकें गी पुछदा ऐ) 

पिंटु दे पिता : केह गल्ल भई, केह्‌ होई गेआ ? 

इक महल्लेदार : होना केह हा, तेरे जागते रौला पाइयै सभनें गी 
किट्ठा करी लैता जे अग्ग लग्गी गेई, अग्ग लग्गी 
गेई, अस सम्मै कम्म-काज छोड़ियै दौड़दे इत्यै पुज्जे 
तां दिक्खेआ किश बी हैनी। कैसा कनीती ऐ एह 
झूठा जागत ? 

दूआ महल्लेदार : तुस इसगी समझांदे कीऽ नेई ? एह्‌ ते दिन-दिन 
बिगड़दा जा'रदा ऐ। कैसे मांऽ-बब्न ओ तुस ? 
(पटु दौड़िये अपने पिता कोल औंदा ऐ ते अपनी 
सफाई दिंदा Ù) 

füg : बापू अ'ऊं बेहड़ै सफाई करिये अग्ग बाली। ते बस 
आखेआ अग्ग बली गेई। एहदे च झूठ कुत्थे ऐ 


58 
D-O. Nanaji Deshmukh Library, BJP, Jammu. Digitized By Siddhanta eGangotri Gyaan Kosi 


भला, अग्ग ते बला दी गै न? (अग्गी आस्सै शारा 
करदा ऐ) 

पिंटु दे पिता : पिंदु ठीक आक्खै करदा ऐ, जेकर उसने आखेआ 
अग्ग बली गेई तां इस च इसदा केह्‌ दोश। मेरा पुत्तर 
चंगा कम्म करे तां बी इस्सै उप्पर दोश मड्दे ओ। 
ते फ्ही एह तुसेंगी घर सद्दन ते गेआं नेहा। तुस 
कीऽ किटूठे होई गे। चलो अपने-अपने घरें गी। 
(लोक आपस च गल्लां करदे बापस परतोई जंदे न 
ते fig खुश होई जंदा ऐ) 
(रोशनी fade out होदी ऐ. qå fade in होंदी VI) 

पिंटु दी मां : पिंटु, मिगी ते तेरे बापू गी कृते बांहडै जाना पेआ 
ऐ। तूं घर गै र'मेआं। दिक्खेआ कुते बाहर जंदा 
होएं। एह्‌ महल्ले दे लोक बड़े भेड़े न। 

füg : चंगा मांऽ, तूं चैता निं कर, अ'ऊं घर गै रौंहूङ। 
(ते ओह्‌ दोऐ घरा निकली जंदे न। तुआंह किश 
चिरे परैन्त fig गी त्रेह्‌ लगदी ऐ ते ओह्‌ पानी पीने 
गितै रसोई जंदा ऐ। ओह्‌ जि'यां अन्दर पैर टकांदा 
उसदा पैर अपने मुहार बैठे दे सप्पै उप्पर रखोई पेई 
जंदा ऐ ते सप्प उसगी डंग मारी ओड्दा ऐ। fig 
पीड़े FA तड़फन लगदा ऐ) 

पिंटु : सप्प-सप्प, बचाओ, बचाओ....। 
(जोरें-जोरें करलांदा ऐ पिंटु दी अबाज महल्ले तगर 

> पुजदी ऐ पर झूठ समझिये कोई नेई'औंदा।) 

इक महल्‍लेदार : एह. अबाज कुत्थुं आवै करदी ऐ ? 

दुआ महल्‍लेदार : उ'ऐ झूठा पिंड अज्ज कोई होर तमाशा करादा होना 
ऐ? 

पैहले आहूला : छोड़ उसगी, तूं अपना कम्म कर। 
(इस बारी उसदे YA उप्पर बी कुसै जकोन नेई 
कीता। ओह्‌ लगातार करलांदा जारदा हा, इच्च॑रै गी 
पप्पु उं'दे घरै कोले लंघङ लगा तां s A fig दी 
अबाज सुनियै अंदर झांकी मारी तां s A दिकखेआ 
fig सच्चें गै भुंजा बिलै करदा हा। उसगी करलांदे 

दिक्खियै पप्पू नै बी रौला पाई ओड़ेआ) 

पप्पू : चाची, चाचा, रवि सप्प सप्प, सप्प तौले आओ, सप्प। 
(लोकें गी इस बारी पप्पू दी बाज सनोची तां लोक 
झट्ट किटूठे होई गे उ'नें दिक्खिआ fg गी सच्चें 
गै सप्पै ने डंगी ओड़े दा ऐ। लोकें झट्ट पिंटु गी 
हस्पताल पजाया ते सप्पै गी तुप्मियै मारी ओड़ेया। 
हून fg दे मांऽ-बब्ब बी परतोई आए दे हे।) 

fiz दे पिता : केह होआ.... ? 

ह (दूए पास्सै। डा० पिंटु गी दिक्खियै टीका लाने ते 

डंगै आह्ली थाहर पट्टी बनने दा अभिनय करदा ऐ. 
ते फ्ही सामने खड़ोते दे लोकें कोल औंदा ऐ। उसगी 
औंदे दिक्खियै füg दी मांऽ अग्गै होइयै पुछदी ऐ) 

fig दी मां: : (घावरे दे) डॉ० साहब fg दा केह हाल ऐ? ओह 
ठीक ऐ न ? 

डॉ० : (पप्पू ते होर लोकें कनै मखातिफ होइयै) खरा 
होआ जे इनें fig गी बेल्ले सिर मेरे तगर पजाई 
ओड़ेआ। जेकर थोहड़ा बी चिर लग्गी जंदा तां जैहर 
पूरे शरीरे च फैली जाना हा ते इसदा बचना मुशकल 


होई जाना हा। 

पिंटु दे पिता : (M हत्थ जोड़ियै) डॉ० साहब तुंदा मता-मता 
शुक्रिया। 

Zo : शुक्रिया मेरा नेई, बल्कि (पप्पू ते होर लोकें आस्सै 


शारा करांदे) इ'नें लोकें दा करो जिनें बेल्ले सिर 
पिंटु गी मेरे तगर पजाया ते अ'ऊं इसदा जैहर 
कङ्डने च कामयाव होई सकेआ। 
(पिंटु दे पिता शरमिंदगी PA दोऐ हत्थ जोड्दे होई 
पप्पू ते बाकी महल्लेदारें कन्नै मुखातिफ होंदे न) 
पिंटु दे पिता : तुंदा मता-मता धन्नबाद, अ'ऊं तुंदा कर्जदार होई 
गेआं। अज तुं'दे करी गै मेरे जागतै दी जान बची ऐ। 
इक महल्लेदार : धन्नबाद दी कोई लोड़ नेई एह ते साढ़ा फर्ज हा। 
पिंटु दे पिता : मिगी माफ करी ओड़ो, अ'ऊं तुसेंगी गल्त समझिये 
किन्ने बारी चंगी-माड़ी आक्खी (AÙ हत्थ जोड़े दे 
गै) मेरी भुल्ल ही, मिगी माफी देई ओड़ो। 
दूआ महल्लेदार : कोई गल्ल नेई भाई जी, पिंटु बी साढ़े ज्याणें आंगर 
_  गै। अस सब ते ओहदी भलाई गै चाहन्ने आं। 
(तुआंह्‌ लेटे दे पिंटु गी हून होश आई गेदी ही। 
उ'नै दिक्खेआ उस कोल रवि, साहिल ते पप्पू 

खड़ोते दे न। हून उसगी अपनी गल्ती दा सच्चें गै 
एहसास होई गेदा हा, उ'नै बिंद उठदे होई पप्पू दा 


हत्थ फड़ी लेआ) 
पिंटु : पप्पू अज्ञ जेकर तूं मेरी मदद नेई करदा तां 
अ'ऊं....(रोन लग्गी पौंदा ऐ) मिगी माफ करी ओड़। 
पप्पू : कोई गल्ल नेई पिंटु। तूं लेटेआ रौह्‌। उ'आं हून तूं 
ठीक एऐ नां? 
(ते पप्पू उसगी फ्ही लटाई ओड्दा Ù) 
पिंटु : पिंटु (मुंडी ल्हांदा ऐ) हां। 


(फ्ही त्रौनें आस्सै बारी-बारी दिक्खियै) 
अ'ऊं हून कदें झूठ निं बोलङ। कसम खन्नां। 
Gà खुश होई जंदे न) 
रवि : fig मम्मी आखदी ऐ, जेहड़ा बडले दा भुलले दा 
त्रकालें परतोई आवै उसगी भुलले दा नेई आखदे। 
(इस बारी ig बी हसदा ऐ) 
(Flash Back End) 
(हून स्टेज उप्पर फ्ही दादी शा बड़े ध्यानै कन्नै 
गल्ल सुनदे संजू ते जोती औंदे न) 
जोती : दादी, केह्‌ सच्चें गै fg ने पही कदें झूठ नेई बोल्लेआ। 
दादी : हां, फ्ही उ'नै कदें बी इस चालली दा. झूठ . नेई -=* 
बोल्लेआ। सिर्फ इन्ना गै नेई हून ओहदे माऊ-बब्बै 
गी बी अपनी भुल्लै दा एहसास होई गेदा हा। हून 

जेकर कदें पिंटु कोई गल्ती करदा बी हा तां बी उसदे 
मां5-बब्ब गल्ती करने उप्पर उसगी ठाकदे ते समझांदे 
बी हे। 

संजू : दादी हून बी महल्ले दे जागत उसगी झूठा आखदे 
हे? उस कनै खेढदे हे ? 

दादी : नेई पुत्तरा, हून उसगी कोई बी झूठा नेहा आखदा ते 
महल्ले दे सन्भै जागतै बी हून उस कन्नै खुशी- 
खुशी खेढदे हे। 

संजू : सॉरी दादी (दोऐ कन्न पकड़िये ढिल्ला जनेहा मूंह्‌ 
बनांदे) हून आ'मीं कदें झूठ नेई बोलङ। 
(दादी दौनें ज्याणें गी गलेंऽ लाई लैंदी ऐ) 


= 

